1. חידושי הרשב"א מסכת כתובות דף סג עמוד א   
   והא דתנן המדיר את אשתו מתשמיש המטה ב"ש אומרים שתי שבתות וב"ה אומרים שבת אחת, איכא למימר דתוך זמן זה נמי מוסיף והולך חצי טרפעיק בכל יום דהא מורד הוא מתשמיש ולא אמרו זמן זה אלא להוציא, א"נ איכא למימר דמדיר אינו מוסיף לה כלל דמדיר אין לה צער כ"כ לפי שאין כעסו ניכר אלא שעה ראשונה ושמא חזר בו אלא שמחזר למצוא פתח לנדרו אבל כאן שהוא תלוי בידו וכל עת הוא עומד בכעסו ובמרדו בזה צערה מרובה וראוי לקנסו אפי' שבת ראשונה,
2. ר"ן על הרי"ף מסכת כתובות דף כו עמוד ב   
   ונ"ל דהיינו טעמא דבמורד מוסיפין ובמדיר אין מוסיפין לפי שהמורד כל שעה ושעה עומד במרדו וכדי שיחזור ממרדו מוסיפין עליו כל שבת ושבת אבל מדיר מכיון שהדירה ואינו מוצא פתח לנדרו מה בידו לעשות ולפיכך אין מוסיפין על כתובתה כלום אלא יוציא ויתן כתובה לסוף שבוע אחד
3. שולחן ערוך אבן העזר הלכות כתובות סימן עז סעיף א   
   הגה: י"א (ג) [ד] דאם רוצה [ה] לגרש מיד וליתן לה הכתובה, אין מוסיפין לה על כתובתה
4. חידושי הריטב"א מסכת כתובות דף נח עמוד ב   
   וכי אמרה הכי שעושה לעצמה דוקא לענין מלאכת צמר וכיוצא בו משאר מלאכות שמרווחת לעצמה וזנה לעצמה, אבל חייבת היא לשמשו בשאר מלאכות להיות אופה ומבשלת ומצעת מטה ומניקה שאין מלאכות אלו תחת המזונות, אלא משועבדת היא למלאכות אלו בין ניזונית בין שאינה ניזונית, וכן כתב ה"ר אפרים ז"ל בתשובת שאלה, ותדע לך דהא אמרינן לקמן בפירקין (ס"ג א') דרב הונא אמר מורדת מתשמיש אבל מלאכה לא ואם איתא דיכולה לומר איני ניזונית ואיני עושה מלאכות אלו פשיטא דאינה מורדת, וליכא למימר דרב הונא מהאי טעמא הוא דאמר לה, דאם כן הוה לן למימר דרב הונא לטעמיה דאמר יכולה אשה לומר לבעלה וכו', אלא ודאי כדאמרן.
5. שולחן ערוך אבן העזר הלכות כתובות סימן פ סעיף טו   
   כל אשה שתמנע מלעשות מלאכה ממלאכות שהיא חייבת לעשותן, כופין אותה לעשות. הגה: ואינו זנה עד שתעשה; יט (כו) וכן ב"ד משמתין אותה או מוכרין כתובתה לשכור עליה עבד או שפחה (המ"מ פכ"א בשם הרמב"ן והרשב"א); כו] וי"א דהיו כופין אותה בשוטים (טור בשם הרמב"ם); כז] כ וכל זה באומרת: איני עושה, וניזונית; אבל אם אומרת: איני ניזונית ואיני עושה, הרשות בידה (ב"י לדעת הרמב"ם וכ"כ הר"ן), וכמו שנתבאר לעיל סימן ס"ט; כח] וי"א דאפילו באומרת: איני ניזונית ואיני עושה, כא (כז) צריכה לעשות צרכי הבית, ולזה כופין אותה אף על פי שאינה ניזונית (ג"ז ב"י לדעת הרמב"ם לחד שינויא).
6. חידושי הרשב"א מסכת כתובות דף סג עמוד א   
   ר' יוסי בר חנינא אמר ממלאכה. פי' משאר מלאכות חוץ ממעשה ידיה כגון שמורדת מטחינה ואפייה ובישול, דאי ממעשה ידיה הא יכולה היא לומר איני ניזונת ואיני עושה, אבל שש מלאכות אחרות שמנו חכמים אינן תחת מזונות ובין ניזונת בין אינה ניזונת הרי זו אופה ומבשלת, ולר' יוסי בר חנינא הא דקתני בברייתא נדרה שלא להניק את בנה ב"ש אומרים כופה ומניקתו כופה בפחיתת שבעה טרפעיקים קאמר ולרב הונא כופה בשוט א"נ ב"ד משמתין אותה עד שתניק
7. חידושי הריטב"א מסכת כתובות דף סג עמוד א   
   אלא רב הונא קאמר שאינה מורדת לדון אותה בפחיתת שבעה דינרין דכיון דבמילתא דממון היא מורדת אין לנו לקנסה בכך אלא שנגבה מנכסיה או שנפחות מכתובתה כדי שפחה אחת לשמשו ואם לא נוכל לקנסה בכך שנקנסנה להוציאה בלא כתובה, ורבי יוסי בר חנינא אמר דממלאכה נמי הויא מורדת ולאו למימרא שתהא פטורה בכך דאם כן שאין די בשבעה דינרין שפוחתין מכתובתה לדמי שפחה לשמשו ושהוא צריך להניק את בנו היאך יהא די בכך, ועוד המורד שאומר איני זן ואיני מפרנס היאך יהא די לה בשלשה דינרין למזונותיה ופרנסתה והלא המשרה את אשתו על ידי שליש נותן במכובד לפי כבודו (לקמן ס"ד ב') ובמורדת יד הכל שוה, אלא דאף לרבי יוסי בר חנינא גובין מכתובתה דמי שפחה לשמשו ולקונסה יותר פוחתין מכתובתה שבעה דינרין,
8. רמב"ם הלכות אישות פרק כא הלכה י   
   כל אשה שתמנע מלעשות מלאכה מן המלאכות שהיא חייבת לעשותן \* כופין אותה ועושה אפילו בשוט, טען הוא שאינה עושה והיא אומרת שאינה נמנעת מלעשות מושיבין אשה ביניהן או שכנים, ודבר זה כפי מה שיראה הדיין שאפשר בדבר. +/השגת הראב"ד/ כופין אותה ועושה אפי' בשוטי'. א"א מעולם לא שמעתי יסור שוטים לנשים אלא שממעט לה צרכיה ומזונותיה עד שתכנע.+
9. חידושי הריטב"א מסכת כתובות דף סג עמוד א   
   לכך פירש ר"י ז"ל דמשאר גופי מלאכות שהם לתשמיש גופו דכו"ע מורדת הויא ולא נחלקו אלא במלאכת מעשה ידיה ורב הונא לטעמיה דאמר (לעיל ח' ב') יכולה אשה שתאמר לבעלה איני נזונת ואיני עושה הלכך אין כאן מרד כלל ורבי יוסי בר חנינא סבר שיכול לכופה על מעשה ידיה כסברא דריש לקיש,
10. רא"ש מסכת כתובות פרק ה סימן לא   
    גמ' מורדת ממאי רב הונא אמר מתשמיש ריב"ח אמר ממלאכה רב הונא אמר מתשמיש אבל ממלאכה לא הויא מורדת רב הונא לטעמיה דאמר לעיל (דף נח ב) יכולה אשה שתאמר לבעלה איני ניזונת ואיני עושה ור"י בר' חנינא סבר כריש לקיש דאמר שיכול לכופה למעשה ידיה הלכך נקראת מורדת וא"ת וכיון שיכול לכופה למלאכה אמאי נקראת מורדת לפחות מכתובתה יכפוה בשוטים עד שתעשה מלאכה וי"ל דאפילו הכי הויא מורדת הואיל ואינה עושה מלאכה אלא ע"י כפיה ואין לומר דשפיר סבר ר' יוסי בר' חנינא כרב הונא דיכולה לומר איני ניזונת ואיני עושה אפילו הכי מורדת ממלאכה דלרב הונא נמי כשאומרת איני ניזונת ואיני עושה לא מיפטרה אלא מעשיית צמר אבל כל שאר המלאכות היא מחוייבת לעשות ובהא פליגי ר' יוסי בר' חנינא סבר דבשאר מלאכות מיקריא נמי מורדת לפחות מכתובתה ורב הונא סבר דלא מיקריא מורדת משאר מלאכות וכן היה נראה קצת מדאמר לעיל (דף נט א) מדי דקיץ ממידי דקיץ אבל אי אפשר לומר כן דתנן לקמן (דף סד א) אם היתה מניקה פוחתין ממעשה ידיה ולאו דוקא נקט מניקה אלא ה"ה טוחנת ואופה וכל שאר מלאכות דפוחתין לה והאי דנקט מניקה משום דאיירי במשרה אשתו ע"י שליש דאינה לא טוחנת ולא אופה דכיון דאינה בבית היאך תעשה צרכי הבית אלא ודאי לא אמרו שהאשה עושה חמש סלעים אלא במשרה אשתו ע"י שליש שאינה עושה שום מלאכה:
11. פני יהושע מסכת כתובות דף סג עמוד א   
    בד"ה רב הונא כו' ור' יוסי ב"ח סבר כריש לקיש עכ"ל. ולכאורה אין זה מוכרח דאיכא למימר דהא דקאמר ר' יוסי ב"ח דמורדת ממלאכה לאו בדאמרה איני ניזונת ואיני עושה ורוצית להתפרנס ממעשה ידיה אלא שהיא עצלנית ואינה רוצית לעשות מלאכה כלל או כדי לצער ולהקניט את בעלה ומש"ה קסבר ר' יוסי ב"ח דפוחתין לה מכתובתה. ואין להקשות למה פוחתין לה מכתובתה לא יתן לה הבעל מזונות, ונראה שאין זה תקנת הבעל דאין אדם רוצה שתתבזה אשתו לחזור על הפתחים או שתמות ברעב והיא גם היא יודעת בכך שהבעל יזון אותה בעל כורחו ובשביל כך לא תחזור בה אלא דנראה דהתוס' ניחא להו לאוקמי לדר' יוסי ב"ח בטעמא דריש לקיש דמש"ה הלכה כרב הונא לגבי דר' יוסי ב"ח וכדמשמע מסוגייא דלקמן דקאמר מה בין מורד למורדת וכמ"ש בסמוך.
12. רא"ש מסכת כתובות פרק ה סימן לב   
    והלכתא כרב הונא דאמרינן לקמן היכי דמי מורדת אמר אמימר דאמרה בעינא ליה ומצערנא ליה שמעינן מינה דמתשמיש הויא מורדת כרב הונא. ואין נ"ל ראיה דאמימר אליבא דכו"ע קאי ועוד משום דבעי לסיומי למילתיה אבל אי אמרה מאיס עלי. ולמאי דפרישית דרב הונא לטעמיה דאמר יכולה אשה שתאמר לבעלה איני ניזונת ואיני עושה הוי ראייה דהלכתא כוותיה נמי בהא והראב"ד ז"ל כתב מדאמר ליה ר' חייא בר יוסף לשמואל נדה בת תשמיש היא אלמא דסבירא להו דדוקא מתשמיש הויא מורדת:
13. רמב"ם הלכות אישות פרק יב הלכה ד   
    ועוד תקנו חכמים שיהיו מעשה ידי האשה כנגד מזונותיה, ופדיונה כנגד ג אכילת פירות נכסיה, וקבורתה כנגד ירושתו לכתובתה, לפיכך אם אמרה האשה איני ניזונת ואיני עושה שומעין לה ואין כופין אותה
14. חידושי הריטב"א מסכת כתובות דף סג עמוד ב   
    ולענין פסק הרי"ף ז"ל וכל הראשונים ז"ל פסקו הלכה כרב הונא וכן עיקר, והראיה המחוורת בזה מהא דבעא מיניה רב חייא משמואל מה בין מורד למורדת ופריש ליה במורדת מתשמיש תרי טעמי ולא פריש ליה במורדת ממלאכה שום טעם